Dina Basa Ibu Nagarantara

Dina Basa Ibu Nagarantara (cara Inggris: International Mother Language Day (IMLD)) iku dina pangargyan taunan kang katindakaké ing saindenging jagat ing tanggal 21 Fèbruwari kanggo nuwuhaké panggrahita (awareness, kesadaran) tumrap manéka rupaning basa lan budaya lan manuhaké multilinguwalisme. Dikukuhaké UNESCO ing tanggal 17 Nopèmber 1999, dina pangargyan iki resmi diakoni Majelis Umum Pasarékatan Bangsa-Bangsa nalika ngepyakaké taun 2008 minangka Taun Basa Nagarantara. Gagasan bab Dina Basa Ibu Nagarantara teka saka Banggaladésa. Ing Banggaladésa, tanggal 21 Fèbruwari minangka tanggal kanggo mèngeti wong-wong Banggaladésa kang marsudi kanthi wutah getih supaya basa Banggala bisa diakoni pamaréntah.

 Pangargyan 
jmpl|Pambiwara Dina Basa Ibu Nagarantara ing British Columbia
UNESCO nemtokaké irah-irahan (theme, tema) kanggo saben Dina Basa Ibu Nagarantara lan ngragadi acara-acara kang magepokan kang ginelar ing kantor gedhéné ing Paris. Ing taun 2008, Taun Basa Nagarantara kawiwitan ing Dina Basa Ibu Nagarantara. Dina iku ingargyan ing Cilé, Ruslan, Pilipin, Mesir, lan Kanadha.Kutha TV, Diverse-City 02.25.14 , YouTube , 25 Februari 2014, Sumber:

 Banggaladésa 
Wong Banggaladésa ngargya Dina Basa Ibu Nagarantara kanthi ndèkèk kembang ing Monumèn Sahid lan tetironé.Riya Karin & Shoha Islam, "Journey to Inclusion in & through Education: Language Counts" , Bangladesh PressClub Centre of Alberta (BPCA), Published February 20, 2015 in the Mother Language Magazine 2015 (Page 31), Retrieved 2015-05-06. Minangka dina gedhé nagara kawit taun 1953,Professor Kabir Choudhury, "21st February: International Mother Language Day" , Bangladesh PressClub Centre of Alberta (BPCA), Published February 20, 2015 in the Mother Language Magazine 2015 (Page 34), Retrieved 2015-05-07. dina iku uga kondhang ingaran Shohid Dibôsh (Dina Sahid). Ing tanggal 17 Nopèmber 1999, Pasamuwan Umum UNESCO ngakoni tanggal 21 Fèbruwari minangka Dina Basa Ibu Nagarantara.  Wong Banggaladésa padha ngumpul saperlu ngajèni basa lan budayané dhéwé, ngayahi pasanggiri sastra, nggambar alpana ing dalan-dalan, mangan kembulan, lan ngrungokaké tetembangan.Jonathan lan Prithwi Raj, Ekushe Februari (instrumental) , YouTube , 21 Februari 2012, Ditampa 2015-05-06.

 Kanadha 
Dina Basa Ibu Nagarantara kawanuhaké ing Parlemèn Kanadha déning Matthew Kellway ing tanggal 5 Fèbruwari 2014 supaya diakoni pamaréntah lan dadi RUU anggota pribadi C-573.

Ing taun 2015, British Columbia lan Manitoba mbiwara pangargyan Dina Basa Ibu Nagarantara ing tanggal 21 Fèbruwari. Edmonton ngargya Dina Basa Ibu Nagarantara ing tanggal 21 Fèbruwari 2017.

 Indhiyah 
Minangka péranganing rékadaya Indhiyah Dhigital déning Mahamantri Narendra Modi, kontèn kang wis kadhigitalaké bakal cumepak ing 22 basa resmi nagara saha 234 basa liyané kang diakoni nagara Indhiyah. Dhigitisasi kawiwitan ing sasi Juni 2016 lumantar Proyèk Bharatavani ing Institut Punjer Basa-Basa Indhiyah (Central Institute of Indian Languages) ing Mysore. Nalika sasi Fèbruwari 2017, kontèn ing 60 basa ing Indhiyah wis cumepak kanthi lelahanan (gratis).

 Rujukan